Angolaj mjombaroj

eta|220px|Situo de la tropikaj kaj subtropikaj herbejoj, savanoj kaj arbedaroj en la mondo.
La **angolaj mjombaroj** estas ekoregiono el la sudafrik-savana ekoprovinco de la afrotropisa ekozono laŭ la tipologio de la Monda Natur-Fonduso (WWF). Biome la ekoregiono apartenas al tropikaj kaj subtropikaj herbejoj, savanoj kaj arbedaroj.  Ĝi okupas plejparton de centra Angolo kaj etendiĝas ankaŭ en parton de Demokratia Respubliko Kongo.

## Priskribo
La angolaj mjombaroj estas parto de la mjombara ekosistemo kiu kovras multe da orienta kaj suda Afriko .  Tiu ĉi areo de savanoj kaj duonarbaroj kovras la altebenaĵojn kaj rondigitajn montetojn de centra Angolo, kaj la Okavang-Zambezan Basenon kiu dreniĝas en la Zambezon oriente. Tiu ĉi areo troviĝas oriente de la montetoĉeno kiu paralelas al atlantika marbordo, kaj norde de Kalaharo, atinginte la pluvarbarojn de Kongo. Ĝi havas tropikan klimaton, pli humidan ol en la ĉirkaŭanta savano. La plejparto de la pluvo falas dum la pli varmaj someraj monatoj (novembro-marto) .

## Flaŭro
La flaŭro apartenas al humidaj decidu-arbaj savanoj kaj duonarbaroj. Inter tiuj areoj troviĝas malferma herbejo. Tri genroj superregas la mjombarojn : mjombo, julbernardio kaj  isoberlinio. Sub la arboj estas riĉa variado de aliaj plantoj ĉar la herbejaj areoj de la ekoregiono troviĝas je sabla grundo. Unu speciala rekonilo de la mjombara duonarbaro estas sia vundebleco por fajro, ĉar la vegetaĵaro estas seka plejparton de la jaro.

## Faŭno
La faŭno de la ekoregiono ampleksas iom da birdospecioj kaj da  mamuloj kiel ekzemple *Hippotragus niger variani*.
Endemiaj mamuloj inkluzivas *Dendromus vernayi*. La bovedoj *Tragelaphus scriptus*, *Cephalophus monticola* kaj *C. silvicultor* vivas en la dense arbarkovrataj areoj. En la pli humidaj areoj troviĝas, krom ĝirafo,  ankaŭ *Tragelaphus spekei* kaj *Kobus ellipsiprymnus*. La herbejoj estas preferataj de blua damalisko.  Aliaj grandaj mamuloj estas hipopotamo  (*Hippopotamus amphibius*), zebro (*Equus burchellii*), kaj siaj predokaptantoj kiaj leono (*Panthera leo*), leopardo (*P. pardus*), gepardo (*Acinonyx jubatus*), likaono hyena (*Lycaon pictus*), *Canis adustus* kaj hieno  (*Crocuta crocuta*). Samtempe ekzistas pli malgrandaj karnomanĝuloj  kiaj sovaĝa kato (*Felis sylvestris*), servalo (*F. serval*), karakalo (*F. caracal*) kaj, konvene,  angola genoto (*Genetta angolensis*). Antaŭ la angola interna milito en la sepdekaj jaroj la areo gastigis grandajn populaciojn de elefantoj kaj de nigraj rinoceroj sed tiuj preskaŭ komplete estas forprenitaj, precipe de ŝtelĉasistoj.

La sola sciata endemia birdospecio estas nigravosta cistikolo (*Cisticola melanura*), kvankam ĉeestas sufiĉe riĉa elekto de birdovivo. Depende de pluvoj jenaj birdoj povas esti trovataj en la malsekejoj : granda marĉokanbirdo (*Acrocephalus rufescens*), flava ĥloropeto (*Chloropeta natalensis*),  *Cisticola pipiens*, *Ploceus temporalis*, *Ephippiorhynchus senegalensis*,  *Leptoptilos crumeniferus*, *Ardea goliath*, kaj *Bugeranus carunculatus*.

Amfibioj estas malpli komunaj. Ili inkluzivas du endemiajn speciojn , *Hildebrandtia ornatissima* kaj *Leptopelis anchietae*, kun aldonon de unu kiu estas trovata preskaŭ ekskluzive en la ekoregiono, *Hyperolius vilhenai*.

Finfine, en la mjombaraj duonarbaroj la multaj termitoj kaj raŭpoj ludas graven rolon pri la forigado de folioj.

## Urbaj areoj kaj establoj
Urboj en la regiono inkluzivas Kuito, Menonge kaj Luena. En ĉiuj tiuj areoj okazis interna milito dum la jaroj 1975-2002.

## Minacoj
La intensa kaj long-daŭra interna milito estas kaŭzinta grandegan damaĝon al tiu vivmedio, lasante la arbarojn al ŝtelĉasado kaj al nekontrolita lignohakado. Naturkonservado estas estinta malalta prioritato por la politika intereso. Tial, kaŭze de tiu konflikto, la areo ne povas esti dece pristudata de la sciencistoj. Tamen la duonarbaro ne estas minacata de senarbarigo por agrikulturo aŭ arbarekspluatado ĉar kune kun la efiko de milito estas aliaj faktoroj kiuj reduktas la loĝantaro de la regiono sub minimumo; la sabla grundo ne subtenas agrikulturon, kaj la arbaroj kaj herbejoj estas plenaj de glosinoj (dipteroj). Iuj arbaroj estas forigataj je la rando de urboj aŭ por minekspluatado.

Estas pluraj Angolaj Naciaj Parkoj, sed tiuj ĉi estis forlasendaj je pluraj periodoj pro la interbatalado. Unu el tiuj, precipe Nacia Parko de Cangandala, estas grava rifuĝejo por la endemia antilopo *Hippotragus niger variani*.

## Referencoj
## Vidu ankaŭ
*Centraj kaj orientaj mjombaroj
*Ekologia klasifiko de la tersupraĵoj
*Konservada stato de ekoregiono
*Listo de ekoregionoj en Demokratia Respubliko Kongo

## Eksteraj ligiloj
* Ekoregiono AT0701 : Ekoregiono AT0701 : Angolaj mjombaroj (WWF)
* Angolaj mjombaroj (*WWF-Wildworld*) 
* Angolaj mjombaroj  (*Wildworld*) - Nacia Geografia Societo 
* Angolaj mjombaroj (*The Encyclopedia of Earth*)
* Angolaj mjombaroj (*Globalspecies*) 
* Situo de la ekoregiono : tajpu * Angolan Miombo woodlands*

Kategorio:Afrotropisaj ekoregionoj
Kategorio:Tropikaj kaj subtropikaj herbejoj, savanoj kaj arbedaroj
Kategorio:Savanaj ekoregionoj
Kategorio:Geografio de Angolo
Kategorio:Geografio de la Demokratia Respubliko Kongo